Document ID: 32003R1570

Kommissionens forordning (EF) nr. 1570/2003
af 5. september 2003
om fastsættelse af de mængder, som der kan indgives ansøgninger om importlicenser for for perioden fra den 1. januar til den 30. juni 2004 for de toldkontingenter oksekød, der i forordning (EF) nr. 1279/98 er fastsat for Bulgarien, Polen, Rumænien, Slovakiet, Tjekkiet og Ungarn
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 1279/98 af 19. juni 1998 om gennemførelsesbestemmelser for de toldkontingenter for oksekød, som ved Rådets afgørelse 2003/286/EF, 2003/298/EF, 2003/299/EF, 2003/18/EF, 2003/263/EF og 2003/285/EF er fastsat for Bulgarien, Tjekkiet, Slovakiet, Rumænien, Polen og Ungarn(1), senest ændret ved forordning (EF) nr. 1144/2003(2), særlig artikel 4, stk. 4, og
ud fra følgende betragtninger:
(1) I Kommissionens forordning (EF) nr. 1307/2003(3) er der fastsat betingelser for antagelse af ansøgninger om importlicenser, der er indgivet for perioden fra den 1. juli til den 31. december 2003.
(2) De mængder oksekødsprodukter med oprindelse i Polen og Ungarn (kontingent nr. 09.4707), der kan indføres på særlige betingelser for perioden fra den 1. juli til den 31. december 2003 som fastsat i artikel 2, stk. 1, i forordning (EF) nr. 1279/98, blev udnyttet fuldt ud.
(3) De mængder oksekødsprodukter med oprindelse i Bulgarien, Rumænien, Slovakiet, Tjekkiet og Ungarn (kontingent nr. 09.4774), der kan indføres på særlige betingelser for perioden fra den 1. juli til den 31. december 2003 som fastsat i artikel 2, stk. 1, i forordning (EF) nr. 1279/98, og som der blev anmodet om licenser for, blev ikke udnyttet fuldt ud. De resterende mængder for denne periode bør derfor efter nævnte artikels stk. 2 tilføjes de disponible mængder for den følgende periode for hvert af de fem pågældende lande.
(4) De mængder oksekødsprodukter med oprindelse i Bulgarien, Polen, Rumænien, Slovakiet, Tjekkiet og Ungarn, der kan indføres på særlige betingelser for perioden fra den 1. januar til den 30. juni 2004, bør fastlægges under hensyntagen til de mængder, der fortsat er disponible for den forløbne periode, efter artikel 2, stk. 2, i forordning (EF) nr. 1279/98 -
UDSTEDT FØLGENDE FORORDNING:
Artikel 1
De mængder, som der kan indgives ansøgninger om importlicenser for for perioden fra den 1. januar til den 30. juni 2004 for de i forordning (EF) nr. 1279/98 fastsatte toldkontingenter oksekød, er anført i bilaget til nærværende forordning efter oprindelsesland og kontingenternes løbenummer.
Artikel 2
Denne forordning træder i kraft den 6. september 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. september 2003.

Labels: 3
18
17